Puppy Linux

Puppy Linux ble utviklet som en lettvekts Linuxdistribusjon med et spesielt fokus på brukervennlighetAn in-depth look at Puppy Linux by Howard Fosdick og lave minnekrav. Hele systemet kan kjøre fra RAM og opptar omkring 210 MB, og tillater at oppstartsmediet fjernes etter at operativsystemet har startet. Distribusjonen ble opprinnelig utviklet av Barry Kauler.

Siden denne distribusjonen var spesialisert på bruk som et RAM-resident, minne-gjerrig system, ble den populær i forskjellige ad-hoc situasjoner, hvor brukerne efterhvert utviklet varianter av den tilpasset deres spesielle behov, slik at Puppy Linux ikke lenger er én distribusjon, men en familie av distribusjoner, hvor fellestrekket er nettopp RAM-residens og sparsommelighet hva angår bruk av systemressurser, mens det installerte programvareutvalget er tilpasset en eller flere spesialanvendelser.

Distribusjonen bruker gjerne de grafiske brukergrensesnittene JWM, IceWM og skrivebordsmiljøet ROX Desktop, men varianter av disse kan avvike fra dette.

Versjon 0.1 ble lansert 18. november 2003. Siste versjon er versjon 6.3 som ble lansert 16. november 2015.

Referanser

 Eksterne lenker 
 hjemmeside

Kategori:Linuxdistribusjoner for x86-32
Kategori:Linuxdistribusjoner for x86-64
Kategori:Linuxdistribusjoner lansert i 2003